актове за изпълнение в смисъл, че контролът е необходим поради известен или нововъзникващ риск или защото има доказателства за широкоразпространено и съществено неспазване на законодателството за агрохранителната верига. За целта Комисията следва да състави списък на съответните стоки, като посочи техните кодове по Комбинираната номенклатура (КН) съгласно приложение I към Регламент (ЕИО) No 2658/87
 4
 (по-нататък ,,списъкът“) и да го осъвременява съобразно необходимостта да се отразяват евентуални промени в това отношение.
 (4)Списъкът, посочен в съображение 3, на този етап следва да се състои от актуализиран списък на храните и фуражите от неживотински произход, установен в Регламент (ЕО) No 669/2009 на Комисията
 5
 , в който са определени правилата относно засиления официален контрол, който трябва да се осъществява в определените гранични пунктове на въвеждане в Съюза върху вноса на някои храни и фуражи от неживотински произход от определени трети държави. Поради това и в съответствие с член 47, параграф 2, буква б) от Регламент (ЕС) 2017/625 е подходящо в приложение I към настоящия регламент да се установи списъкът от храни и фуражи от не животински произход от някои трети държави, към които следва да се прилага временно засилване на официалния контрол при въвеждане в Съюза.
 (5)Освен това в съответствие с член 54, параграф 4, буква а) от Регламент (ЕС) 2017/625 Комисията следва да определи правила за честотата на проверките за идентичност и физическите проверки на храни и фуражи от неживотински произход от определени трети държави, за които се прилага временно засилване на официалния контрол, като отчита по-специално равнището на риск във връзка с разглежданата опасност и честотата на случаите на отхвърляне на границата.
 (6)Регламент (ЕО) No 884/2014 и делегираните актове и актовете за изпълнение, приети в съответствие с членове 47—64 от същия регламент, предоставят единна система на официален контрол, приложима към областите, обхванати от регламентите за изпълнение (ЕС) No 884/2014
 6
 , (ЕС) 2015/175
 7
 , (ЕС) 2017/186
 8
 , (ЕС) 2018/1660
 9
 и от Регламент (ЕО) No 669/2009. Поради тази причина и тъй като правилата, обхванати от посочените регламенти, са свързани по същество, тъй като всички те засягат налагането на допълнителни мерки, уреждащи въвеждането в Съюза на някои храни и фуражи от определени трети държави, поради идентифициран риск, и които се прилагат в зависимост от сериозността на риска, целесъобразно е да се улесни правилното и всеобхватно прилагане на относимите правила, като се приеме единен акт с всички разпоредби, имащи отношение към временното засилване на официалния контрол върху някои храни и фуражи от неживотински произход и към спешните мерки, които понастоящем са предвидени в посочените регламенти.
 (7)Храните и фуражите от неживотински произход, които са предмет на спешните мерки, определени в регламенти за изпълнение (ЕС) No 884/2014, (ЕС) 2015/175, (ЕС) 2017/186 и (ЕС) 2018/1660, все още са източник на сериозен риск за общественото здраве, който не може да бъде задоволително овладян чрез мерките, вземани от държавите членки. Поради това е целесъобразно в приложение II към настоящия регламент да се определи списък на храните и фуражите от неживотински произход, които са предмет на спешни мерки, като списъкът се състои от актуализираните списъци на